قوزئی کوره، دیپلوماتیک باسقی‌لارا باخمایا‌راق موشک سیناق‌لارینا سون وئرمیر.
پیونگ یانگ حکومتی، بو دفعه ده، یئنی اینکیشاف ائتدیردیگی اوچاق ساوار اویوملو و کونتروللو موشک سیستمینی تست ائتدی.
قوزئی کوره لیدری کیم ژونگ-ون، تستی شخصاً تعقیب ائتدی.
یئنی اوچاق ساوار اویوملو وکونتروللو سیلاح سیستمی‌نین تست گؤرونتو‌لری دولت تلویزیونو طرفین‌دن جان‌لی یایینلاندی.
کیم، تستین سونرا یئنی سیلاح سیستمی‌نین سری اوره‌تیمی اوچون تعلیمات وئردی.
آمریکا ایسه، قوزئی کوره‌نین قارّه‌لر آراسی بالیستیک موشک سیناغینا تاماشاچی قالمیر.
ترامپ رهبرلیگی تدبیر مقصدلی موشک ساوونما ائتمه تستی ائتمه‌یه حاضیرلاشیر.
پلان‌لاش‌دیریلان تستین، اؤنوموزدکی هفته ائدیلمه‌سی گؤزلنیلیر.
بو آرادا، قوزئی کوره، یئنی بیر بالیستیک موشک سیناغی داها ائتدی.
آمریکان پاسیفیک گوجلری قوموتانلیغی، قیسا مسافه‌لی موشکین، قوزئی کوره‌نین وونسانداکی هاوا پارگاهین‌دان آتیلدیغینی و 6 دقیقه سونرا ژاپون دنیزینه دوشدوگونو ائشیتدیردی.
ژاپون و قونئی کوره، قوزئی کوره‌نین سیناغی‌نین بیرلشمیش میللت‌لر تشکیلاتی‌نین امنیت شوراسی‌نین قرارلارینی آچیق شکیلده پوزدوغونو بیلدیردی.
ژاپون باش ناظیری شینزو آبه، قوزئی کوره‌نین سون موشک سیناغینا باغلی بو آچیقلاما‌لاری ائتدی:
"جی-7 ایجلاسینده قوزئی کوره‌نین اولوسلار آراسی سیاست اوچون ان بؤیوک پروبلم‌لردن بیری اولدوغونو قبول ائتدیک. قوزئی کوره‌نی داشین‌دیرماق اوچون آمریکا ایله بیرلیکده حرکته کئچجگیک. "
ایتالیادا، هفته سونوندا ائدیلن جی-7 ایجلاسینا قاتیلان آمریکا پرزیدنتی دونالد ترامپ ایله ژاپون باش ناظیری آبه گؤروشمه‌سینده، قوزئی کوره‌نین نوکلئر سیلاح پروقرامی دا گوندمه گلمیشدی.
دونالد ترامپ،
"بو بؤیوک بیر پروبلم. بو، بیر دونیا پروبلمی و حل ائدیله‌جک. ائله یا دا بئله حل ائدیله‌جک. بونون اوزرینه بحثه گیره بیلرسینیز" ایفاده‌سینی ایستیفاده ائتمیشدی.
